Lauksaimnieku organizāciju sadarbības padomes atzinums un Ekonomikas ministrijas skaidrojums
	Iebildums
	Skaidrojums

	1. Aicinām papildināt atbalstāmo nozaru saraksta Pielikumu Ministru kabineta [22-TA-2496 Dt] noteikumiem Nr. [22-TA-2496 Nr]  un iekļaut visu nozari (pēc NACE klasifikatora ) A sadaļu -  lauksaimniecība, mežsaimniecība un zivsaimniecība   ar sekojošiem kodiem:
01.13  dārzeņu audzēšana , galvenokārt siltumnīcās un segtajās platībās,
01.41  piena lopkopība
01.46  cūkkopība
01.47  putnkopība
01.63 palīgdarbības pēc ražas novākšanas sadaļā – lauksaimniecības kultūru sagatavošana sākotnējiem tirgiem, t.i., tīrīšana, apgriešana, šķirošana, dezinficēšana;
10.71 maizes ražošana; svaigi ceptu mīklas izstrādājumu un kūku ražošana
01.64  sēklu apstrāde sējai
16.10 šķeldas un kokskaidu ražošana
10.6 graudu malšanas produktu, cietes un cietes produktu ražošana
	Ņemts vērā

Izvērtēts, skaidrojam, ka atbalsts plānots apstrādes rūpniecības uzņēmumiem, jo tieši šajā nozarē darbojas ražojoši uzņēmumi un minētās nozares kopējais eksports veido 40% no visa kopējā eksporta apjoma. Rūpniecības uzņēmumiem ražošanas procesā elektroenerģijas izmaksas veido daudz nozīmīgāku izdevumu pozīciju nekā citās nozarēs.
Vienlaikus informējam, ka “10.71 maizes ražošana; svaigi ceptu mīklas izstrādājumu un kūku ražošana” un “10.6 graudu malšanas produktu, cietes un cietes produktu ražošana” ietvertas nozaru sarakstā. 


	2. Ņemot vērā, ka COVID 19 globālās pandēmijas izraisītās ekonomiskās krīzes un Krievijas neģēlīgā kara uzsākšanas dēļ, kad produkcijas noņēmēji nespēj laikā veikt maksājumus,  jau šobrīd daudzi mūsu pārstāvēto nozaru komersanti ir pakļauti nerimstošiem nodokļu nomaksas riskiem, taču lauksaimniecības un  pārtikas pārstrādes nozares ir stratēģiski nozīmīgas. Tāpēc mēs uzskatām, ka nodokļu (nodevu) parādi, kas kopsummā pārsniedz 1000 euro, ir pārāk mazs robežskaitlis tik nestabilā saimnieciskajā situācijā. Rosinām veikt grozījumus un sekojoši paaugstināt robežskaitli uz 5000 euro. Mūsu piedāvātā noteikumu redakcija:

“IV.Ierobežojumi atbalsta saņemšanai 
25.
Atbalstu nepiešķir:
25.1. komersantam, kuram iesnieguma iesniegšanas dienā ir Valsts ieņēmumu dienesta administrēto nodokļu (nodevu) parādi, kas kopsummā pārsniedz 5000 euro, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums;”
	Ņemts vērā

Izvērtēts, skaidrojam, ka 5000 euro nodokļu parāda slieksnis ekonomikas ministrijas ieskatā ir pārāk augsts. 

	3. Lai samazinātu risku attiecībā uz valsts atbalsta saskaņošanu ar Eiropas Komisiju,  lūdzam izmantot precīzu energointensitātes pazīmi atbilstoši Komisijas paziņojuma "Krīzes pagaidu regulējums valsts atbalsta pasākumiem, ar ko atbalsta ekonomiku pēc Krievijas agresijas pret Ukrainu (2022/C 131 I/01)" 53.a. punktam, kas paredz energoefektivitātes kritēriju 3% no apgrozījuma balstoties uz iepriekšējā gada auditētiem finanšu pārskatiem. 3% kritēriju energointensitātes noteikšanai paredz arī Padomes Direktīvas 2003/96/EK (2003. gada 27. oktobris), kas pārkārto Kopienas noteikumus par nodokļu uzlikšanu energoproduktiem un elektroenerģijai, 17.panta 1.a daļa. Piedāvātais risinājums ievērojami atvieglos noteikumu administratīvo piemērošanu, jo tiks izmantoti apstiprināti iepriekšējā gada pārskati, kā arī apvienojumā ar NACE kvalifikācijas kodiem, ļaus precīzi identificēt riskam pakļautos uzņēmumus. Līdz ar to aicinām noteikumu projekta 4.4. punktu izteikt sekojošā redakcijā:
“4.4. elektroenerģijas un dabasgāzes izmaksas 2021.gadā sastādīja vismaz 3% no komersanta apgrozījuma;”.
	Ņemts vērā

Vēršam uzmanību, ka atbalsta programmā izstrādātie nosacījumi ir saskaņā ar Krīzes pagaidu regulējuma 52.(f) punktu. Papildus skaidrojam, ka energo izmaksās tiek ieskaitīti visi energoresursiem saistītie izdevumi.



